บอกเกี่ยวกับ ผลงานไตรมาส 2 ธุรกิจ MPC โต 8% ของ อาร์เอส
อาร์เอส เผยไตรมาส 2 ยังสดใส ธุรกิจ Multi-platform Commerce (MPC) ทำรายได้มากกว่า 542 ล้านบาท ขณะที่ Outbound Sales เติบโตต่อเนื่อง จากการวิเคราะห์พฤติกรรมลูกค้ากว่า 1.2 ล้านคน จนทำให้มีการซื้อซ้ำต่อเนื่อง ถือเป็นกำลังสำคัญที่จะเข้ามาเสริมทัพความแข็งแกร่งให้กับธุรกิจ MPC   ฟากธุรกิจสื่อช่อง 8 ปรับผังรายการใหม่ เพิ่มคอนเทนต์สุดมันส์เอาใจผู้ชม ครึ่งปีหลังพร้อมส่ง 2 คอนเสิร์ตใหญ่ “บริษัทมีการนำ Data Analytics และ Business Intelligence Tool เข้ามาประยุกต์ใช้วิเคราะห์ข้อมูลลูกค้า เพื่อให้ทราบถึงพฤติกรรมของลูกค้าแต่ละกลุ่ม สามารถทำนายพฤติกรรม แนวโน้มความสนใจของลูกค้า ทำให้เกิดความแม่นยำในการนำเสนอผลิตภัณฑ์ สามารถจูงใจให้ลูกค้ามีการสั่งซื้อสินค้าเพิ่มขึ้นอย่างสม่ำเสมอ และเกิดการใช้จ่ายของลูกค้าแต่ละรายเพิ่มสูงขึ้น ทั้งในกลุ่มผลิตภัณฑ์สกินแคร์ ผลิตภัณฑ์แฮร์แคร์ และผลิตภัณฑ์อาหารเสริม โดยมีผลิตภัณฑ์ที่ออกสู่ตลาดและได้รับความนิยมสูงในไตรมาสที่ผ่ามา ได้แก่ Revive Black Shine Hair Serum (รีไวฟ์ แบล็คไชน์ แฮร์เซรั่ม), CMax coffee (กาแฟซีแมคซ์), S.O.M. Lingzhi Sun (เอส.โอ.เอ็ม. หลินจือซัน) และ S.O.M. DTX (เอส.โอ.เอ็ม. ดีทีเอกซ์) และบริษัทยังคงมุ่งมั่นจับมือพันธมิตรทางธุรกิจตามกลยุทธ์ และวิสัยทัศน์ที่วางไว้ เพื่อการขยายธุรกิจการเติบโตแบบก้าวกระโดดและความแข็งแรงระยะยาว โดยคาดว่าจะเรื่มเห็นความชัดเจนภายในครึ่งปีหลังนี้”  ขณะที่ช่อง 8 ในช่วงต้นเดือนกรกฎาคมที่ผ่านมา ได้มีการปรับผังรายการใหม่ ดึงคนดูเกาะขอบจอ ด้วยการปรับเปลี่ยนเวลาออกอากาศรายการยอดนิยมและเรตติ้งดีเพื่อให้สอดคล้องกับจังหวะและโอกาสที่เม็ดเงินโฆษณาจะกลับมาในช่วงครึ่งปีหลัง